*د میدان وردګ ولایت سرې میاشتې ریاست کې د یادې ټولنې نړیواله ورځ د مې آتمه د یو لړ شانداره مراسمو په ترڅ کې ولمانځل شوه!* نن چهارشنبه د روان ۱۴۴۵ سپوږمیز کال د شوال المکرم میاشتې ۲۹ مه نېټه، د افغانی سرې میاشتې ټولنې اړوند مرکزی سویل لویدیځ زون سره په همغږۍ، میدان وردګ ولایتی څانګې ریاست کې د یادې ټولنې نړیواله ورځ د ولایت مقام په شمول یو شمېر ریاستونو استازو، مجامع ولایتی غړو، رضاکارانو، د څانګې کارمندانو او رسنیو استازو په شتون کې د څانګې رئیس ښاغلی! مولوی عتیق الله "حماد" تر څارنې لاندې ولمانځل شوه. لمانځغونده د یو تن رضاکار قاری نورالرحمن "رحمانی" لخوا د الهی کلام په مبارکو آیاتونو پیل شوه، ورپسې د اجنډا سره سم د څانګې په نمایندګۍ ښاغلی! مولوی رفیع الله "منصور" د ناستې ګډونوالو ته د ښه راغلاست وینا وکړه، په همدې ترتیب د اطلاعاتو او فرهنګ ریاست د استازی لخوا د یادې ورځې په پار د افغانستان اسلامی امارت د رئیس الوزراء حفظه الله رالېږلی پیغام ولوستل شو او د څانګې د حوادثو مدیر ښاغلی! رفیع الله "عمری" د تېر کال په اوږدو کې د تر سره شوو فعالیتونو راپور وړاندې کړ، همدارنګه د څانګې د تخنیکی ټیم لخوا د مرکزی دفتر څخه د افغانی سرې میاشتې ټولنې د عمومی رئیس ښاغلی! مولوی مطیع الحق "خالص" پیغام او د یادې ټولنې د کړنو (فعالیتونو) رالېږل شوی مستند د سکرین پر مخ گډونوالو ته وړاندې شول، تر څنګ یې د حج او اوقافو رئیس ښاغلی! مولوی نصرت الله "صلاح الدین" د (بشـــــــر پالـــنه) تر عنوان لاندې عالمانه وینا وکړه. په وروستیو کې یاده ناسته د امر بالمعروف او نهې عن المنکر د رئیس په اختتامیه دعا پای ته ورسېده. په درنښت د میدان وردګ ولایت سرې میاشتې ریاست د خپرونو او عامه اړیکو مدیریت.